CELEX: 32011D0462
Language: sl
Date: 2011-07-25 00:00:00
Title: 2011/462/EU: Izvedbeni sklep Komisije z dne 25. julija 2011 o zavrnitvi dveh vlog za vpis v register zaščitenih označb porekla in zaščitenih geografskih označb iz Uredbe Sveta (ES) št. 510/2006 (Eilenburger Sachsenquelle (ZOP)), (Eilenburger Sanusquelle (ZOP)) (notificirano pod dokumentarno številko C(2011) 5251)

26.7.2011   
            
            
               SL
            
            
               Uradni list Evropske unije
            
            
               L 194/34
            
         IZVEDBENI SKLEP KOMISIJE
   z dne 25. julija 2011
   o zavrnitvi dveh vlog za vpis v register zaščitenih označb porekla in zaščitenih geografskih označb iz Uredbe Sveta (ES) št. 510/2006 (Eilenburger Sachsenquelle (ZOP)), (Eilenburger Sanusquelle (ZOP))
   (notificirano pod dokumentarno številko C(2011) 5251)
   (Besedilo v nemškem jeziku je edino verodostojno)
   (2011/462/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 510/2006 z dne 20. marca 2006 o zaščiti geografskih označb in označb porekla za kmetijske proizvode in živila (1) ter zlasti drugega pododstavka člena 6(2) Uredbe,
   ob upoštevanju naslednjega:
   
               (1)
            
            
               Nemčija je 5. novembra 1999 v skladu s členom 5 Uredbe Sveta (EGS) št. 2081/92 (2) obvestila Komisijo o dveh vlogah za registracijo dveh imen mineralnih vod iz seznama v Prilogi. Vendar imeni nista na seznamu naravnih mineralnih vod, ki so jih priznale države članice (3) v skladu s členom 1 Direktive 2009/54/ES Evropskega parlamenta in Sveta z dne 18. junija 2009 o izkoriščanju in trženju naravnih mineralnih vod (4). Ti dve imeni mineralnih vod se torej ne moreta šteti za priznani na notranjem trgu in se ne moreta tržiti, zato se tudi ne moreta registrirati.
            
         
               (2)
            
            
               Ob upoštevanju zgornjih dejstev se vlogi za registracijo obeh imen iz Priloge k temu sklepu zavrneta.
            
         
               (3)
            
            
               Ukrepi, predvideni s tem sklepom, so v skladu z mnenjem Stalnega odbora za zaščitene geografske označbe in zaščitene označbe porekla –
            
         SPREJELA NASLEDNJI SKLEP:
   Člen 1
   Vlogi za registracijo imen iz Priloge k temu sklepu se zavrneta.
   Člen 2
   Ta sklep je naslovljen na Zvezno republiko Nemčijo.
   
      V Bruslju, 25. julija 2011
      
         
            Za Komisijo
         
         Dacian CIOLOŞ
         
            Član Komisije
         
      
   
   
      (1)  UL L 93, 31.3.2006, str. 12.
   
      (2)  UL L 208, 24.7.1992, str. 1.
   
      (3)  UL C 54, 7.3.2009, str. 7.
   
      (4)  UL L 164, 26.6.2009, str. 45.
   
      PRILOGA
      
         Naravne mineralne vode in izvirske vode
      
      NEMČIJA
      Eilenburger Sachsenquelle
      Eilenburger Sanusquelle